მადეირა

მადეირა () – პორტუგალიური არქიპელაგი, იდვალუაფუ  დო  ოორუე ატლანტიშ ოკიანეს. თენა რე პორტუგალიაშ ავტონომიური რეგიონი, ნამუთ თარო იკენს მადეირაშ, პორტუ-სანტუშ დო დეზერტაშიშ კოკეფს. მადეირა რე ევრორსხუშ მაკათური მუჭოთ პორტუგალიაშ გჷშაკერძაფილი ტერიტორია.http://europa.eu/scadplus/glossary/outermost_regions_en.htm

მადეირას 1418 - 1420 წანეფიშ ოშქაშეს პორტუგალიარ მაზუღალეეფქ მიოგორეს. არქიპელაგშა გეგორაფაშ ინიციატორო იკოროცხუ ჰენრიხ მოროპლავატი. მოგვიანაფათ, თე კოკეფი ბრიტანეთიშ იმპერიაშ ოკუპაციაშ თუდო რდჷ, ნაპოლეონიშ ლჷმეფიშ ბორჯის თე ტერიტორიაქ 1814 წანას პორტუგალიას დაართჷ.http://www.britishempire.co.uk/maproom/madeira.htm მადეირა რე ართ-ართი უჯგუში კურორტი, კოკი ჯოხოგოლაფირიე მუში ღვინით დო პეულეფით. ირ ახალ წანას თაქ რე მოსოფელს ართ-ართი უჯგუში ფოიერვერკიშ შოუ, წორას თაქ რდჷ მოსოფელს უდიდაში ფოიერვერკიშ შოუ.Madeira “largest firework display in the world”  თე აკანს დიდი შანულამობა უღჷ, თიშენ  ნამდა თაჸურეშე მითმიარსხუაფუნა კარიბიშ ღანჩოშ ქიანეფს დო ევროპას.

მადეირას რე ართ-ართი უჯვეშაში კურორტი, XIX ოშწანურას ევროპას არსებენდჷ ხვლო ჟირი ზუღაშ კურორტი - ფრანგული რივიერა დო მადეირა. 1976 წანას მადეირაქ ავტონომიურ ოლქო გჷნირთჷ.

 გეოგრაფია 

ფუნშალი, მადეირაშ ავტონომიური რეგიონიშ ნანანოღა, იდვალუაფუ კოკი მადეირაშ ობჟათეშე, არქიპელაგიშ თარი კოკის. კოკიშ შხვა ნოღეფიე: ვილა-ბალეირა (კოკი პორტუ-სანტუს), კამარა-დე-ლობუში, მაშიკუ, სანტა-კრუში, სანტანა დო კანისუ (კოკი მადეირას).

მადეირაშ კოკი იდვალუაფუ აფრიკაშ წყარპიჯიშე 520 კმ-ს დო ევროპაშ წყარპიჯიშე -  1000 კმ-ს, ვარდა ლისაბონშე საათი დო გვერდიშ ოფურინუეОфициальный туристический сайт Мадейры .

კოკი მადეირა — არქიპელაგიშ უდიდაში კოკიე, ფართობი - 741 კმ², სიგჷრძა აკმადგინანს - 57 კმ, ფართობი — 22 კმ არზაშე ფართო აკანს, კოკიშ წყარპიჯიშ ღოზიშ ედომუშამი სიგჷრძა რე 150 კმ. კოკი გინოზინდილიე ბჟაეიოლშე ბჟადალშე, თეგეზიშ მანგას იდვალუაფუ ცენტრალური გვალაშ ჯაჭვი 1220 მეტრშახ სიმაღალათ, სოიშეთ იჭყაფუ ბრელი რღამილი გინოწონუეფი, ნამუთ წყარპიჯიშახ იფაჩუნჷ. კოკიშ უმაღალაში კონკა რე — პიკუ-რუივუ, 1862 მეტრი ზუღაშ დონეშეMadeiraHelp.com .

 მადეირაშ არქიპელაგიშ კოკეფი 
 მადეირა
 აგოშტინიუ (ბჟაეიოლშე)
 სან-ლორენსუ (ბჟაეიოლშე)
 მოლი (ოორუე-ბჟადალშე)
 პორტუ-სანტუს
 ბაიშუ-უ-და-კალი (ობჟათეშე)
 ფერუ (ობჟათე-ბჟადალშე)
 სენურაში (ოორუეშე)
 ფორა (სენურაშიშ ოორუეშე)
 სიმა (ბჟაეიოლშე)
 დეზერტაში
 დეზერტა-გრანდი
 ბუჟიუ
 შანი
 სელვაჟენში (ოორუე-ბჟადალური ბუნა)
 სელვაჟემ გრანდი
 პალეირუ-და-ტერა
 პალეირუ-დუ-მარი
 სელვაჟენში (ობჟათე-ბჟაეიოლური ბუნა)
 სელვაჟემ პეკენა
 გრანდი
 სული
 პეკენუ
 ფორა
 ალტუ
 კომპრიდუ
 რედონდუ
 ნორტი

 ავტონომიური დორთუალა 
მადეირაშ ავტონომიური რეგიონი აკმოდირთუ 11 მუნიციპალიტეტშე:
 სანტა-კრუში
 კალიეტა
 კარმა-დე-ლობუში
 ფუნშალი
 სანტანა
 სან-ვისენტი
 მაშიკუ
 პონტა-დუ-სოლი
 პორტუ-მონუში
 რიბეირა-ბრავა
 პორტუ-სანტუ

 სქოლიო 

 რესურსეფი ინტერნეტის 
 მადეირაშ თარობაშ ვებ-ხასჷლა 
 მადეირაშ ოფიციალური საიტი ტურიზმიშენი 
 მადეირაშ გიდი
 მადეირაშენი

კატეგორია:მადეირა
კატეგორია:ატლანტიშ ოკიანეშ კოკეფი
კატეგორია:პორტუგალიაშ ავტონომიური რეგიონეფი
კატეგორია:პორტუგალიაშ კოკეფი
კატეგორია:პორტუგალიაშ ისტორიული პროვინციეფი